रैली व नुक्कड़ नाटक से दिया स्वच्छता का संदेश
ग्राम कांटी गांव में सूचना प्रसारण मंत्रालय के सहयोग से शिविर आयोजित किया गया, जिसमें मातृ एवं शिशु स्वास्थ्य व मिशन इंद्रधनुष, कुष्ठ रोग निदान, बेटी बचाओ बेटी पढाओ, प्रधानमंत्री जनधन योजना, स्वच्छ भारत मिशन के बारे में ग्रामीणजन क्या जानते हैं इसके लिए विषय पर आधारित चित्रकला प्रतियोगिता, रंगोली प्रतियोगिता, प्रश्नमंच आदि आयोजित किए गए।
इसके पूर्व गांव में स्कूल के छात्रों, ग्रामीणजन, आशा एवं आंगनबाड़ी कार्यकर्ताओं द्वारा एक रैली निकाली गई जिसमें नुक्कड नाटक के माध्यम से गांव को स्वच्छ बनाने का संदेश भी दिया गया। शिक्षा के महत्व को बताया गया। रैली का शुभारंभ सरपंच अजय पटेल ने हरी झंडी दिखाकर किया। रैली में स्वस्थ्य विभाग के द्वारा गांव गांव में चल रही विभिन्न योजनाओं की जानकारी भी दी गई। रैली पूरे गांव की गली गली में निकली।
क्षेत्रीय प्रचार अधिकारी दिनेश गौर ने शिविर के आयोजन का उद्देश्य बताते हुए कहा कि सरकार के द्वारा कल्याणकारी योजनाएं चलाई जाती ह।ै इन योजनाओं के संबंध में ग्रामीणजनों को जानकारी है कि नहीं इसी का पता लगाने के लिए गांव-गांव में शिविर लगाते हैं और योजनाओं की जानकारी देते हैं। डा. चंद्रशेखर पांडे ने मातृ एवं शिशु स्वास्थ्य पर प्रकाश डालते हुए बताया कि मातृ एवं शिशु का स्वास्थ्य बहुत ही कोमल होता है इनके स्वास्थ्य पर विशेष ध्यान देने की आवश्यकता होती है। असावधानी के कारण कुपोषण हो सकता है। सीबीएमओ डा. पीडी करगैया ने गांव-गांव में कार्यरत स्वास्थ्य विभाग के नेटवर्क की जानकारी देते हुए कहा कि गांव से ही आपके परिवार के स्वास्थ्य के आंकड़े हमारे पास जाते हैं।
कार्यक्रम का संचालन कर रहे बुद्दन तंतुवाय ने टीकाकारण एवं कुपोषण के बारे में जानकारी दी। इस अवसर पर राम सहाय प्रजापति, राजीव अहिरवार, लतीफ खान, राजेश प्यासी, विजय प्यासी सहित बड़ी संख्या में आंगनबाड़ी कार्यकर्ता, आशा कार्यकर्ता, ग्रामीण जन उपस्थित रहे।
हटा। ग्राम कांटी में जनजागरूकता रैली निकाली गई।
शिविर
hin_Deva hin_Deva hin_Deva hin_Deva hin_Deva hin_Deva npi_Deva